**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;2. Finanšu ministrijas 2017. gada 28. jūlija vēstule Nr.13-2-03/5869 “Par atlaišanas pabalstiem”;3. Finanšu ministrijas 2017. gada 17. oktobra vēstule Nr.13-2-03/7374 “Par atlaišanas pabalstiem”;4. Izglītības un zinātnes ministrijas 2017. gada 19. oktobra vēstule Nr.01-10e/3936 “Par nepieciešamo finansējumu atlaišanas pabalstiem pedagogiem internātskolu likvidācijas un reorganizācijas gadījumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – IzM) informē, ka Ministru kabineta 2016. gada 15. jūlija noteikumi Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” paredz, ka internātskolu, kuras ir vispārizglītojošās skolas, uzturēšanas izdevumus no valsts budžeta finansē līdz 2017. gada 31. decembrim. Izprotot internātskolu lomu atbalsta nodrošināšanā maznodrošināto un sociāli neaizsargāto ģimeņu bērniem, uzsverot, ka atbilstoši likuma “Par pašvaldībām” 15. panta septītajam punktam pašvaldības autonomā funkcija ir nodrošināt sociālo palīdzību maznodrošinātām ģimenēm un sociāli mazaizsargātām personām, tai skaitā maznodrošināto ģimeņu bērniem. Ņemot vērā, ka IzM ir atbildīga par izglītības procesa nodrošināšanu, nevis tieša, sociāla atbalsta sniegšanu ģimenēm pašvaldību līmenī, IzM rosināja pašvaldībām no 2018. gada 1. janvāra pārņemt internātskolas savā pārvaldībā, sedzot uzturēšanas izdevumus no pašvaldības budžeta.IzM informē, ka saistībā ar plānotajām izmaiņām internātskolu uzturēšanas izdevumu finansēšanā, 2017. gada 29. jūnijā notika IzM un Finanšu ministrijas pārstāvju sanāksme, kurā tika skatīts jautājums par internātskolu turpmāku finansēšanu. Tikšanās laikā tika panākta vienošanās, ka tiks risināts jautājums, lai daļēji segtu atlaišanas pabalstus pedagogiem internātskolu likvidācijas un reorganizācijas gadījumā. IzM līdz 2017. gada 31. maijam ir saskaņojusi trīs pašvaldību lēmumus par internātskolu likvidāciju un reorganizāciju. IzM tika dots uzdevums apkopot informāciju par finansējumu, kas nepieciešams pedagogu atlaišanas pabalstu nodrošināšanai un iesniegt Finanšu ministrijā. IzM informē, ka pašvaldības ir ievērojušas vienotus principus par finansējuma piešķiršanu tikai no valsts budžeta mērķdotācijas finansēto pedagogu atlaišanas pabalstu kompensācijai, ko apliecina arī iesūtītajās vēstulēs (pielikumi), kā arī kompensāciju pieprasījušas tikai tiem pedagogiem, kuri darba tiesiskās attiecības neplāno turpināt nevienā izglītības iestādē. Ņemot vērā iepriekš minēto, papildu nepieciešamā finansējuma apjoms, kas nepieciešams pedagogu atlaišanas pabalstu nodrošināšanai internātskolu likvidācijas un reorganizācijas gadījumā ir 161 472 *euro*, tai skaitā: 1. Amatas novada pašvaldībai (Darbešu internātpamatskola) – 28 672 euro,2. Cesvaines novada pašvaldībai (Cesvaines internātpamatskola) – 25 004 euro,3. Kokneses novada pašvaldībai (Vecbebru profesionālā un vispārizglītojošā internātvidusskola) – 107 796 euro.IzM informē, ka 2017. gada 2. oktobrī nosūtīja Finanšu ministrijai vēstuli Nr.01-10e/3690 “Par atlaišanas pabalstiem”, lai risinātu jautājumu par pedagogu daļēju atlaišanas pabalstu segšanu pašvaldībām internātskolu likvidācijas un reorganizācijas gadījumā no līdzekļiem neparedzētiem gadījumiem. 2017. gada 17. Oktobrī IzM no Finanšu ministrijas saņēma vēstuli Nr.13-2-03/7374 “Par atlaišanas pabalstiem”, kurā tika noteikts, ka Finanšu ministrija atbalsta finansējuma piešķiršanu pašvaldībām internātskolu atlaišanas pabalstu kompensēšanai 50 procentu apmērā no kopējā pedagogu atlaišanas pabalstu finansējuma, no valsts budžeta nodrošinot finansējumu 80 736 *euro* apmērā. Saskaņā ar 2009. gada 22. decembra Ministru kabineta noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 5.punktu pašvaldībām nepieciešamos līdzekļus pieprasa Vides aizsardzības un reģionālās attīstības ministrija. Ņemot vērā minēto, un to, ka Finanšu ministrija atbalsta finansējuma piešķiršanu pašvaldībām internātskolu atlaišanas pabalstu kompensēšanai, IzM detalizēti izvērtēto pašvaldību sniegto informāciju iesniedza Vides aizsardzības un reģionālo attīstības ministrijai.Pamatojoties uz IzM iesniegto informāciju, Vides aizsardzības un reģionālās attīstības ministrija sagatavoja Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas nosaka Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai finansējumu **80 736 euro** apmērā pārskaitīšanai pašvaldībām internātskolu pedagogu atlaišanas pabalstu kompensēšanai 50 procentu apmērā no kopējā pedagogu atlaišanas pabalstu finansējuma, tai skaitā:1. Amatas novada pašvaldībai – 14 336 euro,
2. Cesvaines novada pašvaldībai – 12 502 euro,
3. Kokneses novada pašvaldībai – 53 898 euro.
 |
| 3. | Projekta izstrādē iesaistītās institūcijas | IzM, Vides aizsardzības un reģionālās attīstības ministrija un Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | **Turpmākie trīs gadi (euro)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +80 736 |  |  |  |
| 2.1. valsts pamatbudžets | 0 | +80 736 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -80 736 |  |  |  |
| 3.1. valsts pamatbudžets | 0 | -80 736 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +80 736 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IzM, Vides aizsardzības un reģionālās attīstības ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

Vaivode 66016749

solvita.vaivode@varam.gov.lv